***Ұйымдастырылған оқу іс әрекет:*** *Тіл дамыту.*

***Тақырыбы****: «Балалар жолда сақ бол»*

***Мақсаты:*** *Балаларға жолда жүру ережесін түсіндіру.*

 *Бағдаршам туралы толық ақпарат беру. Жол белгілерінің неше түрі бар, бағдаршамның атқаратын қызметі қандай екенін үйрету.*

***Білімділік:*** *Бала сезімін кеңейтіп жол ережесін жасына сай меңгерту. Қалыптасқан түйсіктерін білімдерін пысықтау, жол ережесін адам өміріне қажеттілігін түсіндіру.Жаяу мен байланыс қатынасын білдіру.*

***Дамытушылық:***  *Зейінін есте сақтау түсті айыра білу қабілеттерін дамыту.*

***Тәрбиелік:*** *Көшеде жүру ережесін білу арқылы жолда жүру мәдиниетін үйретіп сақтыққа тәрбиелеу.*

***Сабақ көрнекілігі:*** *рөлдер, белгілер, бағдаршам, жол белгілер суреттері.*

***Сабақ әдіс-тәсілдері:*** *тақырып бойынша сұрақ-жауап, түсіндіру, көрсету, ойын ойнату.*

 *Ән әуенімен балалар екі- екіден автобус ішіндегі жолаушылар, ал тәрбиеші қолына руль ұстап жүргізуші болып топқа кіреді.*

***Тәрбиеші:*** *Қайырлы таң балалар! Мен сендерді көргеніме қуаныштымын. Қандай әдемісіңдер балалар. Бүгінгі күндеріңнің қуанышты өтуіне тілектеспін.*

***Негізгі бөлім: (****Балаларға орындықты автобус ішінде келе жатқандай екі-екіден қойып отырғызады)*

***Тәрбиеші:*** *Балалар біз өзімізді қандай көліктің ішінде келе жатырмыз деп ойлаймыз?*

 ***Балалар:***  *Автобустың.* ***Тәрбиеші:*** *Дұрыс өте тамаша сендер өте әдемі тәртіпті жолаушыларсыңдар.*

 *Мен сендердің жүргізушілеріңмін. Қане, кім қайда барады? Бәріміздің билеттеріміз барма?*

***Балалар:*** *Ия.*

***Тәрбиеші:*** *Балалар жол жүрмес бұрын мен сендерге жол жүру ережесі туралы айтып өтсем дейміз. Өйткені жолда түрлі жол белгілері кездеседі. Бағдаршам – бізге дұрыс жол бағыттайды. Алғашқы бағдаршам теміржол бойында пайда болған. Бағдаршам өмірімізді жазымнан сақтандыратын көмекшіміз, оның сырын біліп, тілін алуымыз керек Балалар мен сендерге жұмбақ жасырайын:*

 *Бір көзім-кідір дейді*

 *Бір көзім жүгір дейді*

 *Бір көзім абайла дейді*

 *Қарап қалма маңайға дейді (Бағдаршам)*

 *Ал ендеше, балалар сендер қандай тақпақтар білесіңдер?*

***Емил:****Қызыл түс-қимылдама баспа алға ,*

 *қиылыста қарап қалма аспанға.*

 *Сары түс сәл сабыр ет дайындал,*

 *жасыл түс жүре бергін жасқанба.*

***Ұлдана:****Қызыл көзін ашқанда*

 *Аяғыңды баспа алға*

 *Сары көзін ашқанда*

 *Қарап қалма аспанға*

 *Жасыл көзін ашқанда*

 *Өте бергін жасқанба*

 *Балалар сендер қалай ойлайсыңдар бағдаршамның неше көзі бар және қандай-қандай?*

 *( Қызыл , сары, жасыл. )*

 *Балалар біз көшеге шыққанда неге мән беруіміз керек ?*

 *( Жол белгілеріне мән беру керек. )*

 *Қандай жол белгілерін білесіңдер?*

 *Балалар ұмытып қалса суреттер көрсету.*

 *Балалар бағдаршамның қызыл түсі жанғанда тек қандай машиналарға өтуге болады?*

 ***Балалар:*** *-өрт сөндіру машинасына,*

 *-полиция машинасына ,*

 *-жедел-жәрдем машинасына өтуге болады.*

***Жаяу жүргіншілер жолымен таныстыру:***

 *Біздің көшелер бойында жаяу адамдарға жолаушыларға арнайы жүретін зебра жолы бар.*

 *Жұмбақ.*

 *Көшеде жүреді кішкентай үйлер,*

 *Сол үйлерді жүргізушілер жүргізеді.*

 *( Машина )*

 *Балалар қоғамдық көліктерге не жатады?*

 *( Автобус, трамвай, тралейбус. )*

 ***Қоғамдық көліктегі тәртіп ережелері:***

 *Автобусқа мінгенде, алдынғы есіктен кіру керек , артқы есіктен шығу керек.*

 *Жол жүру билетін алу.*

 *Қарт адамдарға орын беру.*

 *Қоқыс тастамау, орындықтарды бұзбау, қатты дауыстап сөйлемеу.*

 ***Нұрай:****Қауыпты ғой көше тым,*

 *Қумай жолдың төтесін.*

 *Жолақтарды іздеймін.*

 *Жаяу адам жүретін.*

 ***Абзал:*** *Өтер кезде жолдан,*

 *Абайла сен бала.*

 *Әуелі қара солға,*

 *Содан соң қара оңға.*

 *Амина****:*** *Ортасында тұра қап,*

 *Оңға солда бір қарап.*

 *Жолдың арғы шетіне,*

 *Жетіп алам жылдам-ақ.*

 ***Інжу:*** *Аяалдама аттарын,*

 *Жаңылмастан жаттаймын.*

 *Жолда жүру тәртібін,*

 *Мен осылай сақтаймын.*

 *Ата-аналарыңмен, үлкендермен бірге автобусқа мінерде, қай жерде отырып көлік күтесіңдер .*

***Балалар:***  *Аялдамада отырамыз.*

 *Жұмбақ.*

 *Ала таяқ ұстаған,*

 *көше тәртібін нұсқаған.*

 *Өмірің ізетпен,*

 *ысқырығы күзеткен.*

 *( Полиция қызметкері )*

***Қонаққа полиция қызметкері келеді:***

***Балалар амандасады:***

 *Балалар жолдан өтерде бірінші солға қара, ал бөлгіш жолақтан кейін, оңға қара. Жолдың машина жүретін бөлігінде , ойнауға болмайды . Жаяу жүргіншілерге арналған жолдан өт. Келе жатқан машина алдынан жолды кесе жүгірме. Ол сенің өміріңе қауыпты .*

 *Сергіту сәті .*

 *( Бағдаршаммен бірге жасайды )*

 *Қызыл жанады (қозғалмай тұрады.)*

 *Сары (қол шапалақтайды,)*

 *Жасыл жанады (орында тұрып жүреді.)*

*Балалар ойын ойнайсыңдарма?*

 *Ойының аты: Жол белгілерін тауып құрастыру.*

 *Жарайсыңдар балалар сендер өте алғыр екенсіңдер!*

 *Балалар сендер достарыңа қандай тілектер тілейсіңдер?*

 *-Деніміз сау болсын!*

 *-Достарымыз көп болсын!*

 *-Балабақшамыз көркейе берсін!*

 *Осымен бүгінгі оқу іс әрекетімізді аяқтаймызю Көріп тамашалағаныңызға рахмет!*

 ***«Жол ережесін білейік - аман есен жүрейік»***